| *Vespa luctuosa* |
| --- |
|  |
| Clasificación científica |
| 

|  |  |
| --- | --- |
| Reino: | Animalia |
| Filo: | Arthropoda |
| Clase: | Insecta |
| Orde: | Hymenoptera |
| Suborde: | Apocrita |
| Superfamilia: | Vespoidea |
| Familia: | Vespidae |
| Subfamilia: | Vespinae |
| Tribo: | Vespini |
| Xénero: | *Vespa* |
| Especie: | ***V. luctuosa*** |

 |
| Nome binomial |
| ***Vespa luctuosa***Saussure, 1854 |
| Subespecies |
| *Vexase o texto* |
| Sinonimia |
| *Vexase o texto* |

***Vespa luctuosa*** é unha especie de insecto himenóptero da suborde dos apócritos, familia dos véspidos, subfamilia dos vespinos, tribo dos Vespini unha das integradas no xénero *Vespa*.

É unha avespa coñecida polo seu potente veleno.

Taxonomía
---------

### Descrición

A especie foi descrita en 1854 polo entomólogo suízo, especializado en himenópteros e ortópteros, Henri Louis Frédéric de Saussure.

### Sinónimo

Ademais de polo nome actualmente válido, a especie coñeceuse tamén polo sinónimo:

* *Vespa negrosensis* Kojima & Tano, 1985

### Subespecies

Dentro da especie recoñécense as tres subespecies seguintes:

* *Vespa luctuosa luctuosa* Saussure, 1854
* *Vespa luctuosa luzonensis* Bequard, 1934
* *Vespa luctuosa semperi* Buysson, 1905

Características
---------------

*Vespa luctuosa* mide 5 cm de longo, sendo a segunda avespa máis grande, despois do avespón xigante asiático (*Vespa mandarinia).* 

Tende a construír os seus niños colgantes en árbores e matogueiras. Só raramente os constrúe en estruturas e vivendas humanas. Os niños construídos por *Vespa luctuosa* son xeralmente esféricos durante as primeiras etapas da súa construción; despois de que desenvolven en tamaño, tenden a ter unha orientación vertical máis alongada.

Características do veleno
-------------------------

O veleno de *Vespa luctuosa* ten a maior toxicidade rexistrada para os ratos de calquera outra especie de avespa. A LD50 do veleno é de 1,6 mg/kg. A toxicidade (media, contra ratos) por peso do veleno de *Vespa luctuosa* é superior á do avespón xigante asiático, que é máis grande e que ten unha LD50 de 4,0 mg/kg, pero que é responsábel de moitas máis mortes humanas que *Vespa luctuosa* debido ao volume considerabelmente maior de veleno inxectado por picadura.

Ademais de ser a avespa máis velenosa coñecida, *Vespa luctuosa* ten unha das toxicidades máis altas rexistradas de calquera veleno de insecto coñecido. Sábese que o veleno de formigas xénero *Pogonomyrmex* (especialmente *Pogonomyrmex maricopa*), así como a especie de formiga *Ectatomma tuberculatum*, son máis tóxicas.

Alén da dor no sitio da picadura, os síntomas de envelenamento grave por *Vespa luctuosa* inclúen convulsións, cianose e hematuria.

Especie invasora en España
--------------------------

Debido ao seu potencial colonizador e constituír unha ameaza grave para as especies autóctonas, os seus hábitats ou os ecosistemas, esta especie foi incluída no Catálogo español de especies exóticas invasoras, aprobado por Real Decreto 630/2013, de 2 de agosto.

Notas
-----

1. 1 2  *Vespa luctuosa* de Saussure, 1854 en BioLib. Consultado o 18 de xullo de 20211.
2. 1 2 3 4  *Vespa luctuosa* de Saussure, 1854 no GBIF. Consultado o 18 de xullo de 20211.
3. ↑  Starr, Christopher K.; Jacobson, Robert S. (1990). "Nest structure in Philippine hornets (Hymenoptera, Vespidae, *Vespa* spp.)" (PDF). *Japanese Journal of Entomology* **58** (1): 125–143.
4. 1 2  Schmidt, Justin O.; Yamane, Soichi; Matsuura, Makoto; Starr, Christopher K. (1986). "Hornet venoms: Lethalities and lethal capacities" (PDF). *Toxicon* (Elsevier) **24** (9): 950–954.
5. ↑  Material safety datasheet Arquivado 07 de xullo de 2018 en Wayback Machine. para o veleno de *Vespa luctuosa luctuosa*.
6. ↑  *Vespa* spp. (especies no europeas), en Real Decreto 630/2013, de 2 de agosto, por el que se regula el Catálogo español de especies exóticas invasoras.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Vespa luctuosa*** |

### Ligazóns externas

* Imaxes de *Vespa luctuosa negrosensis* Arquivado 28 de maio de 2016 en Wayback Machine..

|  |  |
| --- | --- |
| Control de autoridades | 
* Wd: Q1943715
* MAG: 2777918603

 |

|  |  |
| --- | --- |
| Identificadores taxonómicos | 
* EOL: 259329
* GBIF: 1311372
* iNaturalist: 954067
* IRMNG: 10731288
* NCBI: 2027925

 |